2021. gada 25. martā Rīkojums Nr. 192

Rīgā (prot. Nr. 29 6. §)

**Par atļauju Finanšu ministrijai (Valsts ieņēmumu dienestam) uzņemties valsts budžeta ilgtermiņa saistības un īstenot projektus un pasākumus Eiropas Komisijas tieši administrētajās programmās**

1. Atļaut Finanšu ministrijai (Valsts ieņēmumu dienestam) uzņemties papildu valsts budžeta ilgtermiņa saistības Eiropas Komisijas (Eiropas Biroja krāpšanas apkarošanai (OLAF)) programmas "Hercule III" projekta "Transporta līdzekļu un konteineru automātiskās identificēšanas sistēmas (TLKAIS) modernizācijas 2. posma īstenošana" un projekta "Uzlabotās analīzes izmantošana efektīvai krāpšanas atklāšanai tirdzniecībā" īstenošanai.

2. Projektu īstenošanai nepieciešamo finansējumu (nacionālo līdzfinansējumu, priekšfinansējumu un finansējumu neattiecināmo izdevumu (pievienotās vērtības nodokļa) segšanai) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai" uz Finanšu ministrijas (Valsts ieņēmumu dienesta) budžeta apakšprogrammu 73.08.00 "Valsts ieņēmumu dienesta īstenotie projekti finansiālo interešu aizsardzības jomā".

3. Finanšu ministrijai pēc īstenoto projektu noslēguma maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents A. K. Kariņš

Finanšu ministrs J. Reirs